हालांके अभिनय दे क्षेत्र दी हस्तियां राजनीति त सितारे उन्ने सफल नेईं होई सके न। जनता दे बछकार चमक घट्‌ट होने दे परैंत बी लोकसभा चुनाएं च फिल्मी सितारें दा प्रतिनिधित्व क्रमशः बधेआ गै ऐ। 12मीं लोकसभा च जित्थें छड़ा इक फिल्मी सितारा विनोद खन्ना (गुरदासपुर पंजाब) ने संसद दी शोभा बधाई ही तां उत्थें 14मीं लोकसभा औंदे औंदे एह् गिनतरी 6 तक्कर पुज्जी गेई। इस लोकसभा च पर्दे उप्पर लोगें गी गुदगुदाने आह्‌ले गोविन्दा, कांग्रेस थमां मुम्बई उत्तरी सीट पर, धर्मेन्द्र भारतीय जनता पार्टी (भाजपा) थमां बीकनेर राजस्थान सीट उप्पर ते जया प्रदा (सपा) थमां रामपुर सीट उप्पर पैह्‌ली बारी संसद च पुज्जियां। उंदे अलावा विनोद खन्न (भाजपा), सुनील दत्त (कांग्रेस) ते राजबब्बर (सपा) थमां आगरा सीट उप्पर फ्ही लोकसभा पुज्जे हे।